ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መረጻ ኣመሪካ 2020፡ መሻርኽቲ ትራምፕ ክሪስ፡ ትራምፕ ስዕረቱ ንክቕበል ሓቲቱ 23 ሕዳር 2020 ምንጪ ስእሊ, AFP/GETTY IMAGES ፍሉጥ ሸሪኽ ፕሬዝደንት ዶናልድ ትራምፕ፡ ትራምፕ ጆ ባይደን ዝረኸቦ ዓወት ንምልዋጥ ዝገብሮ ኩሉ ጻዕርታት ንክገድፎም ሓቲቱዎ። ፕሬዝደንት ዶናልድ ትራምፕ መርትዖ ዘይብሉ ክስታት ጥራሕ ብምቕራብ ኣብ መረጻ እታ ሃገር ምትላል ተፈጺሙ'ዩ ብምባል ክሳብ ሕጂ ስዕረቱ ክቕበል ኣይክኣለን። ብቐዳም ዶናልድ ትራምፕ ንውጽኢት መረጻ ኣመሪካ ዝምልከት ዘቕረቦ ክሲ ውድቂ ብምዃኑ፡ ኣመሓዳሪ ኒው ጄርሲ ዝነበረ ክሪስ ክሪስቲ ንጉጅለ ሕጊ እቲ ፕሬዝደንት "ሃገራዊ ሕፍረት" ክብል ነቒፉዎ። ትራምፕ፡ ትማሊ ኣብ ፔንሲልቫኒያ ከቢድ ስዕረት ዘጋጠሞ ኮይኑ፡ ዳይና ላዕለዋይ ዳኛ እታ ግዝኣት፡ ጠበቃታት ዶናልድ ትራምፕ እቶም ኣብታ ግዝኣት ብሚልዮንት ዝቁጸሩ ብፖስት ዝተወሃቡ ድምጽታት ወግዓውያን ስለ ዘይኮኑ ካብ ቁጽሪ ይውጽኡ ኢሎም ዘቕረብዎ ክሲ ዘይቕቡል ብምባል ውድቂ ገይርዎ እዩ። ዳይና ማቲው ብራን ቖጸራ ድምጺ ቅኑዕ ኣይነበረን ንዝብል ክሲ ጉጅለ ትራምፕ፡ 'መርትዖ ዘይብሉን ግምታዊ ክስታትን' ክብል ነጺጉዎ። እዚ፡ ግዝኣት ፔንሲልቫኒያ ሕጹይ ዴሞክራት ተመራጺ ፕሬዝደንት ጆ ባይደን ከም ዝተዓወተ ሎሚ መዓልቲ ወግዓዊ ክትገብር ዕድል ዝህብ እዩ። ፕረዚደንት ትራምፕ ንውጽኢት መረጻ ኣመልኪቱ ዘቕረቦ ክሲ ውድቂ ኾይኑ ካማላ ሃሪስ ፈላመይቲ ጸላም ኣመሪካዊት ምኽትል ፕረዚደንት ኣሜሪካ ክትኸውን'ያ በዚ ምኽንያት፡ ኣመሓዳሪ ኒው ጄርሲ ዝነበረ ክሪስቲ ንኤቢሲ ኣብ ዝሃቦ ቃለ መሕትት፡ "ሓቂ ንምዝራብ፡ እቲ ጉጅለ ሕጊ ዝኽተሎ መስርሕ ሃገራዊ ሕፍረት እዩ" ክብል ተዛሪቡ። ወሲኹ፡ "ኣነ ደጋፊ እቲ ፕሬዝደንት ነይረ፤ ክልተ ሻብ እውን ንዕኡ መሪጸ። ግን ድማ መረጻታት ናይ ባዕሎም ሳዕቤን ኣለዎም። ስለ ዝኾነ ኣብዚ ዝኾነ ነገር ከም ዘይተፈጥረ ክነምስል ኣይንኽእልን" ብምባል ተዛሪቡ። ንሱ፡ ኣብ 2016 ትራምፕ ሕጹይ ፕሬዝደንት ኮይኑ ንክቐርብ ዝገበረ ፈላማይ ኣመሓዳሪ'ዩ። ብሰንበት ካልኦት ኣባላት ሪፐብሊካን'ውን ትራምፕ ስዕረቱ ንክኣምን ይሓቱ ነይሮም። ጆ ባይደን ልዕሊ 80 ሽሕ ድምጺ ብምርካብ እዩ ዝመርሕ ዘሎ። ጆ ባይደን፡ 306 ድምጺ ኢሌክቶራል ክረክብ እንከሎ፡ ፕሬዝደንት ትራምፕ ግን 232 ድምጺ ኢሌክቶራል እዩ ረኺቡ። ፕሬዝደንት ኣመሪካ ኮይኑ ዝምረጽ ግን፡ 270 ድምጺ ኢሎክቶራል ክረክብ ኣለዎ። ጆ ባይደን፡ እቲ ናይ ስግግር እዋን ንምቕባል ዝተፈላለዩ ምድላዋት ክገብር ዝጸንሐ ኮይኑ፡ ጽባሕ ሰሉስ ናይ መጀመርታ ሹመት ካቢንኡ ወግዓዊ ክገብር እዩ። ሚድያታት ኣመሪካ ከም ዝበሉዎ ድማ፡ ወዲ 58 ዓመት ዲፕሎማት ኣመሪካ ዝነበረ ኣንቶኒ ብሊከን ሚኒስትር ጉዳያ ወጻኢ ኮይኑ ተመዚዙ ኣሎ። ብሊከን ንተመራጺ ፕሬዝደንት ጆ ባይደን ናይ ነዊሕ እዋን ተሓጋጋዚ ዝነበረ ኮይኑ፡ ኣብ እዋን ምምሕዳር ኦባማ'ውን ብርክት ዝበሉ ዕማታት ይሰርሕ ነይሩ። ሮን ክላይን ድማ፡ ላዕለዋይ ሓላፊ ቤተ መንግስቲ ኣመሪካ ኮይኑ። "ብልክዕ ዶናልድ ትራምፕ ንዴሞክራሲ ዝነጽጎ ዝነበረ፡ ብዙሓት ኣመሪካውያን ንፕሬዝደንትነት ትራምፕ ነጺጎምዎ ኣለው" ክብል ንኤቢሲ ኒውስ ተዛሪቡ። ተዛማዲ ትሕዝቶ መረጻ ኣመሪካ 2020፡ ውጽኢት መረጻ ኣመሪካ ስለምንታይ ዘንጊዑ?4 ሕዳር 2020 ተዘክሮኣዊ ጽሑፍ ኦባማ፡ ኣብ ፑቲንን ካልኦት መራሕትን ዝነበሮ ኣተሓሳስባ22 ሕዳር 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 7 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
